(ЕС) 2018/1999;
 в)
 изисквания за въвеждането, експлоатацията и функционирането на националните системи за инвентаризация съгласно член 37 от Регламент (ЕС) 2018/1999;
 г)
 графика и процедурата за извършване на цялостния преглед съгласно член 38 от Регламент (ЕС) 2018/1999;
 д)
 докладването от страна на държавите членки относно системата за политики и мерки и прогнози на национално равнище съгласно член 39 от Регламент (ЕС) 2018/1999.
 Член 2
 Приложно поле
 Настоящият регламент се прилага за подаваните от държавите членки доклади, които съдържат изискваните данни за 2021 г. и следващи години.
 Член 3
 Определения
 За целите на настоящия регламент се прилагат следните определения:
 (1)
 „таблица за докладване по общ формат“, или „ТДОФ“, е таблица за информация относно антропогенните емисии на парникови газове по източници и поглъщанията по поглътители, включена в приложение II към Решение 24/CP.19 на Конференцията на страните по Рамковата конвенция на Организацията на обединените нации по изменение на климата (РКООНИК) (Решение 24/CP.19);
 (2)
 „референтен подход“ е референтният подход на Междуправителствения комитет по изменение на климата (МКИК), заложен в насоките на МКИК от 2006 г. за националните инвентаризации на парникови газове („насоките на МКИК от 2006 г.“);
 (3)
 „подход 1“ е основният метод за оценка на неопределеността, включен в насоките на МКИК от 2006 г.;
 (4)
 „ключова категория“ е категория, която има значително въздействие върху общата инвентаризация на парниковите газове на дадена държава членка или на Съюза от гледна точка на абсолютното равнище на емисиите и поглъщанията, тенденцията относно емисиите и поглъщанията или неопределеността по отношение на емисиите и поглъщанията;
 (5)
 „секторен подход“ е секторният подход на МКИК, заложен в насоките на МКИК от 2006 г.;
 (6)
 „тезисен план за документи за инвентаризация на парниковите газове“ е тезисният план, представен в допълнението към насоките на РКООНИК за докладване на годишните инвентаризации на парниковите газове, включени в приложение I към Решение 24/CP.19;
 (7)
 „УПН за прозрачност“ са условията, процедурите и насоките за рамката за прозрачност за действие и подкрепа, предвидени в член 13 от Парижкото споразумение, както е посочено в приложението към Решение 18/CMA.1 на Конференцията на страните по РКООНИК, изпълняваща функциите на среща на страните по Парижкото споразумение;
 (8)
 „насоки относно инвентаризацията на парниковите газове“ са насоките, посочени в член 3 от Делегиран регламент (ЕС) [2020/1044] на Комисията (9);
 (9)
 „преизчисление“ е процедура за преразглеждане, в съответствие с насоките относно инвентаризацията на парниковите газове, на оценките за антропогенните емисии на парникови газове по източници и поглъщанията по поглътители от вече представени инвентаризации на антропогенните емисии на парникови газове, в резултат на промени в методологиите, в начина, по който се получават и използват данните за емисионните фактори и за дейностите, или включване на нови категории източници и поглътители.
 ГЛАВА II
 ДОКЛАДВАНЕ ОТ СТРАНА НА ДЪРЖАВИТЕ ЧЛЕНКИ ОТНОСНО НАЦИОНАЛНИТЕ ДЕЙСТВИЯ ЗА АДАПТИРАНЕ, ПРИХОДИТЕ ОТ ТЪРГОВЕ НА КВОТИ И ПОМОЩТА, ОКАЗВАНА НА РАЗВИВАЩИТЕ СЕ ДЪРЖАВИ
 Член 4
 Информация относно националните действия за адаптиране
 Държавите членки докладват информацията относно своите национални действия за адаптиране, посочена в член 19, параграф 1 от Регламент (ЕС) 2018/1999, в съответствие с формàта, изложен в приложение I към настоящия регламент.
 Член 5
 Информация